open-index/open-wikipedia-markdown huggingface dataset:
פרנקו פודה

**פרנקו פודה** (בגרמנית: **Franco Foda**; נולד ב-23 באפריל 1966) הוא כדורגלן עבר גרמני המאמן את נבחרת קוסובו.

## קריירת משחק
פודה שיחק 321 משחקים בבונדסליגה, בהם כבש 20 שערים, ושיחק למעלה מ-400 משחקים בליגות הבכירות בגרמניה, שווייץ ואוסטריה.

בשנת 1987 שיחק פעמיים במדי נבחרת גרמניה המערבית תחת המאמן פרנץ בקנבאואר.

הוא ערך את הופעת הבכורה שלו בנבחרת ב-12 בדצמבר 1987 במשחק חוץ נגד , וזכה לתשואות מהקהל המקומי הן בקריאת שמות השחקנים קודם המשחק והן בזמן שהוחלף, משום שמשמעות שמו בפורטוגזית היא "יחסי מין חופשיים".

## קריירת אימון
לאחר שפרש ממשחק פעיל, החל לאמן את הקבוצה החובבנית של שטורם גראץ, וב-2002 מונה לעוזר מאמן הקבוצה הבכירה, ואף שימש כמאמן זמני לאחר פיטוריו של המאמן הראשי. לאחר מינויו של ז'ילבר גרס  למאמן הראשי, ירד פודה לאמן את הקבוצה השנייה של המועדון.

ב-1 ביוני 2006 מונה למאמן הראשי של הקבוצה הבכירה. ב-12 באפריל 2012 הוא פוטר מתפקידו, לאחר שבמהלך שנותיו במועדון זכה עימו באליפות ובגביע האוסטרי.

ב-22 במאי 2012 מונה למאמנה של פ.צ. קייזרסלאוטרן, היורדת הטרייה לבונדסליגה השנייה, במקומו של המאמן קרסימיר באלקוב. ב-29 באוגוסט 2013 הוא פוטר מתפקידו.

ב-30 בספטמבר 2014 שב לשטורם גראץ ומונה למאמן הראשי של הקבוצה.

ב-30 באוקטובר 2017 הודיעה התאחדות הכדורגל האוסטרית כי פודה ימונה למאמנה של נבחרת אוסטריה בתחילת שנת 2018, לאחר שהגיעה להסכמות עם שטורם גראץ בנוגע לשחרורו.

ב-8 במאי 2022 מונה למאמנה של פ.צ. ציריך.

ב-17 בפברואר 2024 מונה למאמנה של נבחרת קוסובו.

## תארים
;כשחקן:

;פ.צ. קייזרסלאוטרן
* הגביע הגרמני (1): 1989/1990

;באייר לברקוזן
* הגביע הגרמני (1): 1992/1993

;שטורם גראץ
* אליפות אוסטריה (2): 1997/1998, 1998/1999
* הגביע האוסטרי (1): 1998/1999
* הסופר קאפ האוסטרי (1): 1999

;כמאמן:
;שטורם גראץ
* אליפות אוסטריה (1): 2010/2011
* הגביע האוסטרי (1): 2009/2010

## קישורים חיצוניים

## הערות שוליים

קטגוריה:כדורגלנים גרמנים
קטגוריה:מאמני כדורגל גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני ארמיניה בילפלד
קטגוריה:כדורגלני פ.צ. זארבריקן
קטגוריה:כדורגלני באייר לברקוזן
קטגוריה:כדורגלני שטוטגרט
קטגוריה:כדורגלני פ.צ. בזל
קטגוריה:כדורגלני שטורם גראץ
קטגוריה:מאמני נבחרת אוסטריה בכדורגל
קטגוריה:מאמני יורו 2020
קטגוריה:גרמנים שנולדו ב-1966
פרשת ההתעללות המינית בילדים על ידי כמרים בכנסייה הקתולית בבוסטון

[ממוזער|ה[חשמן|קרדינל ברנארד פרנסיס לאו, הארכיבישוף של בוסטון בזמן פרסום התחקירים הראשונים בעיתון "הבוסטון גלוב".]]
**פרשת ההתעללות המינית בילדים על ידי כמרים בכנסייה הקתולית בבוסטון** הייתה פרשייה אחת מתוך מסכת רחבה של מקרי התעללות מינית בילדים ונערים מצד כמרים בכנסייה הקתולית בארצות הברית. תחילת פרסום הפרשייה בשנת 2002, כשבעיתון "הבוסטון גלוב" פורסם תחקיר עיתונאי נרחב על התעללות מינית בקטינים על ידי כמרים מהכנסייה הקתולית בבוסטון, תחקיר אשר פתח צוהר לנושא בשיח הציבורי, ולאחר מכן גם הביא לחשיפתם של מקרים רבים נוספים בכל רחבי המדינה.

במשך הזמן, התברר כי כמרים וחברי מסדר בכנסייה הקתולית התעללו מינית באלפי קטינים לאורך עשרות שנים, ומה שנראה בתחילה כאוסף מקרים בודדים של התעללות הפך לשערורייה ארצית ובינלאומית של הכנסייה הקתולית. למרות שרוב המקרים המדווחים אירעו בארצות הברית, עדויות מצד קורבנות הגיעו גם ממדינות נוספות מרחבי העולם כמו אירלנד, קנדה, אוסטרליה וניו זילנד. היבט משמעותי וכבד משקל שעלה תוך כדי העיסוק הציבורי בנושא היה הטיוח של הפשעים על ידי הבישופים בכנסייה, תוך הצבתם מחדש של אנשי הדת המתעללים בקהילות קתוליות אחרות בשאר המדינה, בתפקידים אשר אפשרו את המשך ההתעללות בילדים נוספים.

בעקבות הפרסום, הועמדו לדין חמישה כמרים וכומר נוסף שהודה באשמה. סיקור הפרשייה עודד קורבנות נוספים להתלונן לרשויות החוק גם הם על התעללות דומה שחוו, וכתוצאה מכך נחקרו והועמדו לדין מעורבים נוספים בפרשה.

## תגובת הארכיבישוף של בוסטון
הארכיבישוף של בוסטון באותו הזמן היה ברנארד פרנסיס לאו. בהצהרותיו הפומביות, לאחר פרסום התחקירים, תוך כדי ההתמודדות של הכנסייה עם המשבר התדמיתי שנוצר, טען לאו כי בתחילה לא הייתה לאנשי הכנסייה את המומחיות המספקת להתמודדות עם פדופיליה והם הסתמכו על המלצות של רופאים. אך בסופו של דבר, נאלצה הארכידיוקסיה של בוסטון לשלם מיליוני דולרים של פיצויים לקורבנות ההתעללות, כשחלק מתשלום הפיצויים היה על העלמת העין מהפשעים שהתרחשו תחת סמכותה. במקרים מסוימים, חברות הביטוח טענו שהפעולות היו מכוונות, ועל כן אינן מכוסות מבחינת הביטוח, מה שהקשה כלכלית על הכנסייה הקתולית באזור אף יותר.

## בתרבות הפופולרית
בשנת 2015 אשר עלה לאקרנים הסרט "ספוטלייט" שהתמקד בעיתונאים של "הבוסטון גלוב" במהלך עבודת ופרסום התחקיר, הסרט זכה בשני פרסי אוסקר, כולל פרס הסרט הטוב ביותר.

## ראו גם
* התעללות מינית בילדים
* תחקיר עיתונאי

## קישורים חיצוניים
* ארכיון כתבות התחקיר של הבוסטון גלוב.
*.
*ראיון עם אחת התחקירניות: 
*מאמר על הסרט ספוטלייט ועבודת התחקיר העיתונאית: 
*.

### דיווחים בישראל לאחר פרסום התחקיר
*
*
*

## ביאורים

## הערות שוליים

קטגוריה:ארצות הברית: התעללות מינית בילדים
קטגוריה:ארצות הברית: חברה
קטגוריה:עיתונאות חוקרת
קופה אמריקה 1939

[שמאל|ממוזער|250px|[נבחרת פרו בכדורגל|נבחרת פרו, זוכת הקופה אמריקה]]
**[[קופה אמריקה|אליפות אמריקה הדרומית]] [[1939]]** (בספרדית: **Campeonato Sudamericano de Football 1939**) היא המהדורה ה-15 של אליפות אמריקה הדרומית בכדורגל. הטורניר נערך בפרו בין ה-15 בינואר ל-12 בפברואר 1939, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו חמש נבחרות החברות בהתאחדות. פרו זכתה בטורניר בפעם הראשונה בתולדותיה.

הטורניר כולו נערך באצטדיון נסיונל בעיר הבירה לימה ומספר המושבים היה 40,000. לא היו שלבי מוקדמות לטורניר. המדינות המשתתפות היו פרו, אורוגוואי, פרגוואי, צ'ילה, פרו ומחזיקת הגביע אורוגוואי. חמש הנבחרות מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. חברות ההתאחדות קולומביה, ארגנטינה, בוליביה וברזיל פרשו מהתחרות.

## המשחקים

----

----

----

----

----

----

----

----

----

## מלכי השערים
שמאל|ממוזער|150px|תאודורו פרננדס, סיים כמלך שערי הטורניר
;7 שערים
* תאודורו פרננדס
;5 שערים
* חורחה אלקלדה
* סברינו וארלה
;3 שערים
* טיבריו גודוי
* מרסיאל באריוס
* פדרו לאגו
* רוברטו פורטה

## קישורים חיצוניים

* נתונים על קופה אמריקה 1939
*קופה אמריקה 1939 בארכיון RSSSF

קטגוריה:קופה אמריקה
קטגוריה:1939 בספורט
קטגוריה:תחרויות כדורגל בפרו
ג'ון ברטון פיין

**ג'ון ברטון פּיין** (באנגלית: **John Barton Payne**; ) היה פוליטיקאי עורך דין ושופט אמריקאי, שכיהן כמזכיר הפנים של ארצות הברית בשנים 1920–1921 בממשלו של הנשיא וודרו וילסון.

## ביוגרפיה
ג'ון פיין נולד בפרנטיטאון, וירג'יניה המערבית כבנם של איימוס פיין, רופא וחוואי, ושל אליזבת ברטון.

ב-1876 הוא התקבל ללשכת עורכי הדין של וירג'יניה המערבית וחמש שנים לאחר מכן הוא נכנס לפוליטיקה כאשר נבחר כיושב ראש המפלגה הדמוקרטית במחוז פרסטון. ב-1883 הוא עבר לשיקגו וב-1893 נבחר כשופט בבית המשפט הגבוה של מחוז קוק, תפקיד בו הוא כיהן עד התפטרותו ב-1898. לאחר התפטרותו היה פיין לשותף בכיר במשרד עורכי הדין "וינסטון, פיין, סטראון ושאו".

ב-1913 דחה פיין הצעה של הנשיא וודרו וילסון לשמש כפרקליט המדינה של ארצות הברית. לאחר כניסת ארצות הברית למלחמת העולם הראשונה עבר פיין לוושינגטון די. סי. כדי לשמש כיועץ המשפטי של "תאגיד צי החירום" (Emergency Fleet Corporation). בשנים 1919–1920 הוא שימש כיושב ראש "מועצת הספנות של ארצות הברית" (United States Shipping Board). במרץ 1920, לאחר התפטרותו של פרנקלין ליין, מינה הנשיא וילסון את פיין כמזכיר הפנים של ארצות הברית במקומו. פיין כיהן בתפקיד עד תום נשיאותו של וילסון.

מאוקטובר 1921 ועד מותו שימש פיין כיושב ראש הצלב האדום האמריקאי.

## חיים אישיים
ב-1878 נשא פיין לאישה את קייט בנקר. היא נפטרה לאחר מחלה קשה. ב-1913 הוא נישא בשנית לג'ני ביירד בראיין, שהלכה לעולמה ב-1919.

ג'ון ברטון פיין נפטר ב-24 בינואר 1935 כתוצאה מדלקת ריאות לאחר ניתוח כריתת התוספתן בגיל 79. הוא נטמן בבית הקברות אוק היל בוושינגטון, לצד אשתו השנייה. במלחמת העולם השנייה נקראה אחת מאוניות ליברטי על שמו.

## קישורים חיצוניים

*  ג'ון ברטון פיין, באתר מחלקת הפנים של ארצות הברית 
* 

## הערות שוליים

קטגוריה:אמריקאים ילידי וירג'יניה המערבית
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל וודרו וילסון
קטגוריה:שופטי בתי המשפט של מדינת אילינוי
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1855
קטגוריה:אמריקאים שנפטרו ב-1935
שורש 57

**שורש 57** או **גוֹנְג בּוּ** (בסינית: **弓部**; בפין-יין: **Gōng bù**) הוא השורש החמישים-ושבעה של הכתב הסיני. פירושו "**[[חץ וקשת|קשת]]**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 165 תווים (מתוך 49,030) שניתן למצוא תחת שורש זה.

## התפתחות

קובץ:弓-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:弓-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:弓-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:弓-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5F13

קטגוריה:שורשים (כתב סיני)
מרטן

קטגוריה:שמות פרטיים
קטגוריה:שמות משפחה
קטגוריה:שמות משפחה המבוססים על השם מרטין
סוץ'

**סוץ**' (בהונגרית: **Szúcs**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

בדומה ליישובים רבים באירופה גם בסוץ' מספר התושבים נמצא בירידה. כך, בשנת 1990 היה מספר התושבים 421 ובשנת 2023 רק 360 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1349.

## יהודי סוץ'
יהודים חיו בסוץ' במאה ה-18 ובמאה ה-19.

## קישורים חיצוניים

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
טזוס

**טזוס** (באנגלית: **Tezos**) היא טכנולוגיית קוד פתוח של מערכת הוכחת סיכון של רשת בלוקצ'יין שיכולה לבצע עסקות עמית לעמית (P2P) ויכולה לשמש פלטפורמה לפריסת חוזים חכמים. המטבע מבוזר הטבעי המממש את טזוס הוא טז (tez) אשר קיבל את הקידוד **XTZ**, וסימולו הוא: **ꜩ**. החל מאוגוסט 2021, ישנם כ-400 צמתים (nodes) לאימות בלוקים (המכונים "בייקרים") ברשת טזוס.

רשת טזוס משיגה קונצנזוס באמצעות מודל הוכחת סיכון נזילה. טזוס כולל מודל ממשל מקוון המאפשר לפרוטוקול לתקן את עצמו כאשר הצעות שדרוג מקבלים הצבעה חיובית מהקהילה. תכונה זו מאפשרת לטזוס להימנע מ"מזלגות" קשים שמערכות בלוקצ'יין אחרות צריכות להתמודד איתן.

טזוס הוצעה לראשונה בפרסום דף מידע בשנת 2014. רשת הבדיקות שלה הושקה ביוני 2018, וערוץ הרשת המרכזי שלה עלה לאוויר בספטמבר 2018.

בשל אלגוריתם הוכחת סיכון יעיל מבחינת ניצול אנרגיה אשר הפך לנושא פופולרי על רקע החשש של דרישות האנרגיה של חלופות הוכחת עבודת, טזוס נבחרה על ידי מותגים לבניית פלטפורמות אסימונים חסרי-תחליף (NFTs). OneOf, פלטפורמת NFT מוזיקלית המגובה על ידי קווינסי ג'ונס, וכן מרוצי רד בול ומקלארן רייסינג בחרו כולם את טזוס לבנות את פלטפורמות ה-NFT שלהם על, תוך ציון יעילות האנרגיה כסיבה עיקרית.

Tezos תוכנן על ידי מהנדס ויימו ארתור ברייטמן, שעבד בעבר בגולדמן זאקס ומורגן סטנלי כאנליסט כמותי.

## היסטוריה
ביולי 2017 גייסה קרן טזוס סכום של 232 מיליון דולר והפכה לאחת ממערכות ה-ICO הגדולות ביותר של תנופת הקריפטו של 2017. המשקיע המיליארדר טים דרייפר ופוליצ'יין קפיטל של אולף קרלסון-ווי היו המשתתפים בסבב מימון ה-ICO של טזוס.

בחודשיים שבין אמצע יולי ואמצע ספטמבר 2021 קפץ ערך הטזוס ב-400%, הרבה מעל כל שאר מטבעות הקריפטו.

## קישורים חיצוניים
* 

* קרן Tezos
* Tezos Explorer
* טזוס אגורה
* Tezos GitLab

## הערות שוליים

קטגוריה:קריפטוגרפיה
קטגוריה:מטבעות מבוזרים
עונת 2010/2011 בליגת העל ההולנדית

**עונת 2010/2011** הייתה העונה ה-55 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. וילם II ירדה לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דה חראפסחאפ ואקסלסיור רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.
#### תחרויות אירופיות
*הקבוצה שסיימה במקום ה-1 העפילה לשלב הבתים של ליגת האלופות.
*הקבוצה שסיימה במקום ה-2 העפילה לשלב המוקדמות השלישי בליגת האלופות.
*הקבוצה שסיימה במקום ה-3  העפילה לסיבוב הפלייאוף של הליגה האירופית.
*הקבוצה שסיימה במקום ה-4 העפילה לשלב המוקדמות השלישי של הליגה האירופית.
*הקבוצות שסיימו במקומות 5–8 התמודדו על כרטיס בודד לשלב המוקדמות השני של הליגה האירופית.

### טבלת הליגה

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.

### פלייאוף על הכרטיס לסיבוב המוקדמות השני של הליגה האירופית

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:2010 באירופה
קטגוריה:2011 באירופה
אנטל פישר

**אנטל פישר** (בהונגרית: **Fischer Antal**; ברטיסלאבה, 8 בספטמבר 1901 – בודפשט, 15 ביולי 1979) היה רופא ראומטולוג, פתולוג, פיזיולוג, פרופסור באוניברסיטה, משנת 1965 דוקטור (Ph.D) ברפואה, יהודי-הונגרי, נכדו של הרב חנוך פישר.

## ביוגרפיה
אנטל פישר הוא בנם של הרופא יעקב פישר ושל הרמינה לייטרסדורף. הוא למד בווינה באוניברסיטת וינה וסיים את לימודיו ברפואה ביולי 1926. הוא קיבל את רישיון הרופא בגרמניה בשנת 1931 ובשנת 1945 קיבל את הרישיון בהונגריה בבודפשט רק אחרי השואה. הוא עבד כסטודנט לרפואה במכון לכימיה בווינה. בשנים 1926–1933 היה ראש המעבדה ולאחר מכן רופא ראשי במכון המחקר הראומטולוגי באאכן. לאחר מכן, בשל עליית הנאצים לשלטון, נסע לפריז לזמן קצר, שם עשה מחקר סרולוגי וסרו-דיאגנוסטי, ולאחר מכן עבר לבודפשט. בשנים 1934–1944 עמד בראש המעבדה הביולוגית של מפעל התרופות כינואין. בשנת 1945 מונה כרופא מחוזי. בין השנים 1946–1952 עבד גם במרפאה לרפואה פנימית ומבשנת 1946 גם כמרצה, משנת 1950 מרצה בכיר. בין השנים 1952–1959 עבד במחלקה לרפואה פנימית מספר 3 כפרופסור חבר. משנת 1959, הוא היה פרופסור חבר במחלקה לרפואה פנימית 2 ולאחר מכן פרופסור מן המניין באוניברסיטה. הוא נבחר לסגן נשיא איגוד המעבדות ההונגרי לדיאגנוסטיקה בשנת 1966 ולנשיא האיגוד בשנת 1973. הוא פרש לגמלאות בספטמבר 1971, אך המשיך לעבוד כיועץ קליני, השתתף בעבודת מערכת הוועדות הרפואיות, נשא הרצאות וכתב ספרים וספרי לימודים.

הוא מת בתאונה ב־15 ביולי 1979.

## פעילותו המקצועית
תחומי המחקר שלו כללו כימית החלבון הקליני, ראומטולוגיה, פתולוגיה של פגיעות תעסוקתיות, תורת הכליות ופתולוגיה, הפתולוגיה  תאורטית וקלינית ופילוסופיה רפואית. הוא פרסם יותר מחמישים פרסומים, ו-12 ספרים בהונגרית, גרמנית, רוסית, ספרדית ורומנית.

## עבודותיו העיקריות
* Rheumatiamus und Grenzgebite (ברלין, 1933)
* Die philosophischen Grundlagen der Wissenschaftlichen Erkenntnis (וינה, 1946)
* ציון והערכה של בדיקות מעבדה (בודפשט, 1961, עם דיולה פוטנוקי)
* Physiologie und experimentelle Pathologie der Leber (בודפשט, ברלין, 1959)

## פרסים והוקרה
* עיטור הרופא המצוין
* מדליית זיכרון של ינדראשיק (1967)

## לקריאה נוספת
* נתוניו במאגר המוזיאון הספרותי פטפי
* *Magyar életrajzi lexikon IV: 1978–1991 (A–Z).* Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* ד"ר אנטל פישר (9 בספטמבר 1979) שבועון רפואי, שנתון 120, חוברת מס' 36
* יאנוש פישר: זכרונות
*אנטל פישל ביוגרפיה, באתר Arcanum

* Gergely András: *Jeles magyar zsidó orvosok lexikona*. Budapest, Makkabi, 2001 (אנדראש גרגיי: רופאים יהודים הונגרים מצטיינים)
* Gulyás Pál: *Magyar írók élete és munkái – új sorozat I–XIX.* Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János
* *Révai új lexikona VII. (Fej–Gak).* Főszerk. Kollega Tarsoly István. Szekszárd: Babits. 2001. ISBN 963-927-241-8
* *Új magyar életrajzi lexikon II. (D–Gy).* Főszerk. Markó László. Budapest: Magyar Könyvklub. 2001. ISBN 963-547-414-8


## הערות שוליים

קטגוריה:הרוגי תאונות
קטגוריה:רופאים יהודים הונגרים
קטגוריה:ניצולי השואה: הונגריה
קטגוריה:פתולוגים יהודים הונגרים
קטגוריה:ראומטולוגיה
קטגוריה:הונגרים שנולדו ב-1901
קטגוריה:הונגרים שנפטרו ב-1979
נישואין נוסח איטליה

**נישואין נוסח איטליה** (באיטלקית: **Matrimonio all'italiana**) הוא סרט קולנוע איטלקי משנת 1964 בהפקתו של קרלו פונטי ובבימויו של ויטוריו דה סיקה, עם סופיה לורן ומרצ'לו מסטרויאני בתפקידים הראשיים.

התסריט מבוסס על המחזה "Filumena Marturano" של אדוארדו דה פיליפו משנת 1946 שהוצג בכמה תיאטראות בישראל בשם "פילומנה".

הסרט היה מועמד לפרס אוסקר לסרט הבינלאומי הטוב ביותר וזכה לפרס גלובוס הזהב לסרט הזר הטוב ביותר.

סופיה לורן הייתה מועמדת לפרס אוסקר לשחקנית הטובה ביותר וגם לפרס גלובוס הזהב לשחקנית הטובה ביותר - סרט קומדיה או מוזיקלי.

מרצ'לו מסטרויאני היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

## תקציר העלילה
דומניקו סוריאנו (מרצ'לו מסטרויאני) פגש לראשונה את פילומנה מרטורנו (סופיה לורן) בשנת 1944 כשהגיע לקבל שירות בבית בושת. היא הייתה אז בת 17 והוא חילץ אותה מהבניין לאחר שהחלה הפצצה של בעלות הברית.

לאחר מכן הם התראו מדי פעם וקיימו יחסים עד שדומניקו החליט לקחת אותה לביתו כדי שתטפל באמו הזקנה ותעזור לו גם במאפיה הגדולה שלו.

כך עברו 22 שנים מבלי שינוי במעמדה של פילומנה שעבדה במאפיה, בכל עבודות הבית אך נחשבה כפילגשו של דומניקו. היא לא סיפרה לו שיש לה שלושה בנים משלושה גברים שונים שהיא מגדלת במשפחות אומנות. הם לא מכירים אחד את השני ואינם יודעים שהיא אמם הביולוגית. בסודה הזה שותפים גם המשרתים אלפרדו (אלדו פוליזי) ורוסליה (טקלה סקרנו).

כעת דומניקו בן 50 ומתעתד לשאת את דיאנה (מרילו טולו), קופאית בחנות הצעירה ממנו ב-20 שנה. שמלת הכלה כבר נתפרה.

פילומנה מחליטה לפעול כדי לשמור על מעמדה. היא מתעלפת ברחוב, נלקחת לדירה ועושה את עצמה גוססת. נקרא כומר לתת את התפילות האחרונות לפני המוות. פילומנה מבקשת בקול חנוק מדומניקו לשאת אותה לאישה לפני מותה. דומניקו מרחם ומסכים בהנחה כי היא תמות תוך זמן קצר והכומר מחתן אותם.

כשהכומר עוזב קמה פילומנה לתחייה. דומניקו כועס על שרימתה אותו, הם הולכים לעורך דין שמבטל את הנישואין. אז מגלה לו פילומנה שיש לה שלושה ילדים שאחד מהם הוא שלו.

דומניקו מנסה כל הזמן לבחון את הילדים כדי להחליט מי מהם שלו אך לא מצליח. לבסוף הוא מחליט לשאת את פילומנה וכל השלושה יקבלו את השם סוריאנו.

## צוות השחקנים

## קישורים חיצוניים

* 

* נישואין נוסח איטליה, באתר TCM

קטגוריה:סרטי 1964
קטגוריה:סרטי קומדיה רומנטית
קטגוריה:סרטים איטלקיים
קטגוריה:סרטים באיטלקית
קטגוריה:סרטים מבוססי מחזות
קטגוריה:סרטי ויטוריו דה סיקה
שורש 85

**שורש 85**, או **שְׁוֵוי בּוּ** (בסינית: **水部**, פין-יין: **Shuǐ bù**) הוא השורש השמונים-וחמישה של הכתב הסיני. פירושו "**[[מים]]**", והוא אחד מתוך 35 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 1,595 תווים (מתוך 49,030) שניתן למצוא תחת רדיקל זה, והוא מהשורשים הנפוצים ביותר.

כאשר הוא מופיע בצד ימין של תו, לצד שורשים אחרים, הוא נראה כך:氵, ויש לו קשר הדוק לשורש ה"קרח",冫. תצורה נוספת שלו היא: 氺.

בפילוסופיית חמשת היסודות (או "חמשת השלבים") הסינית, 水, "שווי", מייצג את יסוד המים. בקוסמולוגיה הדאואיסטית, 水 (מים) הוא מרכיב ה"טבע" של דיאגרמת ה"באגואה" - 坎*kǎn.*

## התפתחות

קובץ:水-oracle.svg|השורש בכתיב עצמות ניחוש (甲骨文, גְ'יָאגוּוֶן, פין-יין: Jiǎgǔwén) מלפני 3,500 שנה
קובץ:水-bronze.svg|השורש בכתב כתובות הברונזה, (גִ'ין וֶן, 金文, פין-יין: Jīn wén) מלפני 2,500-3,000 שנה
קובץ:水-bigseal.svg|הצורה בכתב החותם הגדול (דָאגְ'ווָאן; 大篆; פין-יין: Dàzhuàn) לפני מעל 2,000 שנה
קובץ:水-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
*
*Leyi Li: “Tracing the Roots of Chinese Characters: 500 Cases”. Beijing 1993,  tai

## קישורים חיצוניים

* מאגר Unihan - U+6C34
* רשימת התווים המלאה המכילים את שורש 85

קטגוריה:שורשים (כתב סיני)
BeyondTrust

**ביונדטרסט** (באנגלית: **BeyondTrust**) היא חברה אמריקאית המספקת שירותי ניהול זהויות, גישה מרוחקת ומערכות לניהול פגיעויות.

החברה מעסיקה כ-500 עובדים ומספקת תמיכה ללקוחות ברחבי העולם. משרדיה הראשיים נמצאים בעיר אטלנטה שבג'ורג'יה, ארצות הברית.

ביונדטרסט מורכבת מ-4 חברות שנרכשו במהלך השנים ומותגו תחת שם אחד.

## היסטוריה
החברה הוקמה בשנת 2006 כנגזרת של חברת DesktopStandard לאחר שזו מכרה את רוב מוצריה לחברת מיקרוסופט, מלבד מערכת לניהול מדיניות אבטחה (Policy Maker Application Security) שעל בסיסה הוקמה החברה.

בשנת 2009, הודיעה חברת סימרק (Symark) על רכישת ביונדטרסט (BeyondTrust), תמורת כ-20 מיליון דולר.

בחודש מאי 2012, רכשה ביונדטרסט (BeyondTrust) את חברת פיוניר איי דיגיטל סקיוריטי (Pioneer eEye Digital Security) שפיתחה מערכת לניהול פגיעויות.

בחודש דצמבר 2012, רכשה החברה את קבוצת בלאקבירד (Blackbird).

בחודש ספטמבר 2014, הודיעה חברת וריטאס קפיטל (Veritas Capital) על רכישת ביונדטרסט (BeyondTrust), תמורת כ-310 מיליון דולר.

בחודש אוקטובר 2018, נרכשה החברה על ידי חברת בומגר (Bomgar) ששינתה את שמה לביונדטרסט (BeyondTrust).

## מוצרים
**בומגר** (באנגלית: **Bomgar**) היא תוכנת מחשב המאפשרת שליטה מרחוק, שיתוף שולחן העבודה, שיחות ועידה באינטרנט והעברת קבצים בין מחשבים.

התוכנה תומכת במגוון מערכות הפעלה: Windows, לינוקס, Mac OS ומותאמת באופן מלא לעבודה עם מכשירים סלולרים מבוססי אנדרואיד ו-iOS.

בומגר נוסדה בשנת 2002 על ידי ג'ואל בומגר (Joel Bomgar) במטרה לספק שירותי תמיכה מרוחקים על מנת לחסוך את זמני הנסיעה הארוכים בדרך אל לקוחותיו.

בחודש יוני 2003, החל בשיווק תוכנת **ExpertVNC** המספקת שירות תמיכה מרוחק.

בחודש מאי 2004, הוחלף שמה של החברה לנטוורק סטרימינג (**NetworkStreaming**) שדגלה בפתרונות מחשוב מבוססי ענן.

ב-15 בפברואר 2007, החליפה החברה את שמה לבומגר (Bomgar) וכמו כן גם את הלוגו והמיתוג שלה.

בחודש יוני 2016, רכשה חברת  את פעילותה של חברת בומגר תמורת סכום שלא פורסם.

בחודש אפריל 2018, נרכשה בומגר על ידי חברת פרנסיסקו פרטנרס (Francisco Partners).

### מאפיינים
לתוכנת בומגר מספר מאפיינים:
* ניהול מרוחק – שליטה על מחשבים נייחים, ניידים, שרתים, מתגים ומערכות קופה.
* תמיכה בהתקנים ניידים – אייפון, בלקברי, אנדרואיד.
* תמיכה במערכות הפעלה שונות: Windows, לינוקס ומחשבי מק.
* הקלטה אוטומטית – המערכת מקליטה כל פעולה בזמן ההתחברות המרוחקת.
* פתרון בעיות באמצעות ממשק הפקודה (Command Shell).
* העברת קבצים – שירות העברת קבצים בין ההתקן המקומי והמרוחק.
* ניהול זהויות.
* תמיכה באמצעות צ'אט.

## ראו גם
* TeamViewer
* Back Orifice
* Netbus
* פרוטוקול VNC לשליטה מרחוק

## קישורים חיצוניים
* 

## הערות שוליים

קטגוריה:תוכנות מערכת
קטגוריה:תוכנה חופשית
פרס הווידאו קליפים של MTV לאמן החדש הטוב ביותר

**[[פרסי הווידאו קליפים של MTV|פרס הווידאו קליפים של MTV]] לאמן החדש הטוב ביותר** מוענק מאז שנת 1984. עד שנת 2006, הפרס נקרא **האמן החדש הטוב ביותר בקליפ**. בשנת 2007 שונה שמו ל**אמן החדש הטוב ביותר**, מכיוון שהקטגוריה עברה שינוי פורמט כדי להכיר בגוף היצירה של האמן לשנה שלמה ולא בקליפ ספציפי. בטקס של 2008, הפרס שמר על שמו משנת 2007, אך חזר לפורמט של הענקה על קליפ מסוים ולא על מכלול עבודתו של האמן. מאוחר יותר שונה שמה של הקטגוריה ל-"**Artist to Watch**" מ-2013 עד 2015, תוך שמירה על פורמט הפרס לקליפ מסוים. בשנת 2020, פרס האמן החדש הטוב ביותר התמזג עם פרס אמן הפוש של השנה (2018–2019). בשנת 2021, MTV החזירה את הקטגוריה לשמה המקורי (האמן החדש הטוב ביותר), ובכך הפרידה אותה מיוזמת MTV פוש, ששוב קיבלה קטגוריה משלה (הופע הפוש של השנה).

## זוכים ומועמדים

## ראו גם
* פרס גראמי לתגלית השנה
* פרס המוזיקה של MTV אירופה למופע החדש הטוב ביותר
* פרס המוזיקה של MTV אירופה למופע הפוש הטוב ביותר

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
Hinnerk

**Hinnerk** הוא מגזין גרמני המיועד לקהילת הלהט"ב בהמבורג, ברמן ובצפון גרמניה. Hinnerk הוא מגזין חינמי המופץ בכ-25,000 עותקים מדי חודש.

## היסטוריה
המגזין נוסד בנובמבר 1993. מייסדי Hinnerk היו ורנר הינצפטר ובורקהארד קנופקה. המנכ"ל הוא פיטר גבל. העורך הראשי כיום הוא סטפן מילצ'ן. המשרד הראשי של המגזין נמצא בהמבורג.

Hinnerk יוצא לאור בשיתוף פעולה עם מגזיני להט"ב מקומיים אחרים, בהם  (שיוצא לאור בחבל הרוהר ובמינסטר), Gab (שיוצא לאור בפרנקפורט, מנהיים והיידלברג), Leo (מינכן), rik (קלן) ו- (ברלין).

## קישורים חיצוניים
* 

קטגוריה:גרמניה: עיתונים
קטגוריה:מגזיני גברים
קטגוריה:עיתונות להט"ב
קטגוריה:עיתונים בגרמנית
רוי אוון וסט

**רוי אוון וסט** (באנגלית: **Roy Owen West**; ) היה פוליטיקאי אמריקאי, שכיהן כמזכיר הפנים של ארצות הברית בשנים 1928–1929 בממשלו של הנשיא קלווין קולידג'.
## ביוגרפיה
רוי וסט נולד בג'ור'טאון, אילינוי, כבנם של הלן אנה יאפ ופליזנט וסט. הוא סיים את לימודיו באוניברסיטת דה פאו, וב-1890 התקבל ללשכת עורכי הדין של אילינוי. וסט שימש כעוזר התובע של מחוז קוק באילינוי, ולאחר מכן כתובע העירוני של שיקגו. ב-1898 הוא נבחר למועצת הביקורת של עיריית שיקגו.

וסט יצר ברית פוליטית הדוקה עם מושל אילינוי לעתיד, צ'ארלס דינין. בשנים 1924–1928 שימש וסט כמזכיר הוועדה הרפובליקנית הלאומית. ב-1928 מינה אותו הנשיא קלווין קולידג' כמזכיר הפנים של ארצות הברית, תפקיד בו הוא כיהן עד תום נשיאותו של קולידג'. לאחר תום כהונתו הוא שב לאילינוי. בשנים 1936–1940 הוא היה חבר מועצת החינוך המתודיסטית הלאומית. במלחמת העולם השנייה שירת וסט כקצין שימוע פדרלי לסרבני מצפון.

רוי וסט נפטר בשיקגו ב-29 בנובמבר 1958. הוא נטמן בבית הקברות רוזהיל שבעיר. על שמו נקראה ספריית רוי א. וסט שבאוניברסיטת דה פאו.

## קישורים חיצוניים

* רוי וסט באתר מחלקת הפנים של ארצות הברית 
* 

קטגוריה:אמריקאים ילידי אילינוי
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל קלווין קולידג'
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:בוגרי אוניברסיטת דה-פו
קטגוריה:אמריקאים שנולדו ב-1868
קטגוריה:אמריקאים שנפטרו ב-1958
ויי (יצרנית רכב)

**ויי** (באנגלית: **WEY**; במנדרינית תקנית: **魏派**; בתעתיק משפת המקור: **וייפאי**) היא יצרנית מכוניות קרוסאובר יוקרתיות, שבסיסה בבאודינג שבמחוז חביי שבסין. היא הוקמה בשנת 2016 על ידי גרייט וול מוטורס כחברת הבת שלה אשר מייצרת מכוניות קרוסאובר יוקרתיות. בנובמבר 2022 הושק המותג באירופה במטרה לשווק את דגמי המותג מחוץ לסין

## דגמים
### נוכחיים

* WEY Coffee01 - קרוסאובר חשמלי היבירדי והדגם ראשון שמשווק מחוץ לסין והושק לראשונה בישראל ב-2022 Wey Mocha.
* WEY Coffee02 - קרוסאובר חשמלי היבירדי והדגם השני שמשווק מחוץ לסין והושק לראשונה בישראל
* compact crossover SUV launched in 2021, in replacement for VV6.
* compact crossover SUV launched in 2021, in replacement for VV5.
* Wey Lanshan, full-size crossover SUV launched in 2023.
* Wey Gaoshan, MPV launched in 2023.
* Tank 300 - דגם ה OFFROAD ,רכב שטח במרכב SUV, טנק 300
* Tank400 - רכב שטח במרכב SUV בגודל בינוני
* Tank500 - רכב שטח בעל 7 מקומות, טנק 500

### דגמי עבר
* Wey P8, mid-size crossover SUV (2018–2020)
* WEY Tank 300, compact off-road SUV launched in 2020, and branched off towards the TANK brand as its first model.
*Wey VV5, compact crossover SUV launched in late 2017. (2017–2021)
*Wey VV6, compact crossover SUV sized between VV7 and VV5, launched in 2018. (2018–2021)
*Wey VV7 and VV7 GT, mid-size crossover SUV launched in early 2017. (2017–2021)

## קישורים חיצוניים

* אתר האינטרנט הרשמי של ויי (בעברית)

## הערות שוליים

+
קטגוריה:יצרני רכב סיניים
קטגוריה:יצרני רכבי יוקרה
קטגוריה:ויי
ג'ארד ונדרבילט

**ג'ארד ונדרבילט** (באנגלית: **Jarred Vanderbilt**; נולד ב-3 באפריל 1999) הוא כדורסלן אמריקאי, שמשחק בקבוצת לוס אנג'לס לייקרס מליגת ה-NBA, בעמדת הפאוור פורוורד.

## קריירת מכללות
ונדרבילט נולד וגדל ביוסטון, טקסס, ובשנת 2017 החל ללמוד באוניברסיטת קנטקי. באותה שנה הצטרף לקבוצת הכדורסל של האוניברסיטה – "קנטקי ויילדקטס" – יחד עם ארבעה  מבטיחים נוספים; קווין נוקס, פי. ג'יי. וושינגטון, שיי גילג'ס-אלכסנדר והמידו דיאלו. לאורך העונה סבל ממספר פציעות אשר הגבילו אותו להשתתפות ב-14 משחקים בלבד, בהם העמיד ממוצעים של 5.9 נקודות ו-7.9 ריבאונדים למשחק. חרף פציעותיו ותפוקתו הבינונית, עזב ונדרבילט את קנטקי כבר לאחר עונה אחת, לטובת התמודדות לבחירה בדראפט ה-NBA.

## קריירת משחק מקצועית
### דנוור נאגטס
בדראפט ה-NBA 2018 נבחר ונדרבילט בבחירה ה-41 על ידי אורלנדו מג'יק, ומיד הועבר בטרייד לדנוור נאגטס. בעונת הרוקי שלו שותף ונדרבילט ב-17 משחקים בלבד, וקלע 1.4 נקודות בממוצע למשחק.

### מינסוטה טימברוולבס
בפברואר 2020, לאחר כעונה וחצי בדנוור, הועבר ונדרבילט למינסוטה טימברוולבס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס. בעונת  ביסס את מעמדו כשחקן רוטציה קבוע, ותרם 5.4 נקודות ו-5.8 ריבאונדים בממוצע למשחק.

### יוטה ג'אז
ב-1 ביולי 2022 הועבר בטרייד גדול לג'אז כחלק מעסקת ההעברה של רודי גובר בדרך ההפוכה לטימברוולבס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:יוסטון: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של אורלנדו מג'יק
קטגוריה:כדורסלני דנוור נאגטס
קטגוריה:כדורסלני דלאוור בלו קואוטס
קטגוריה:כדורסלני ריו גראנדה ואלי וייפרס
קטגוריה:כדורסלני וינדי סיטי בולס
קטגוריה:כדורסלני מינסוטה טימברוולבס
קטגוריה:כדורסלני איווה וולבס
קטגוריה:אמריקאים שנולדו ב-1999
סלאבים!

**סלאבים!** (באנגלית: ****, ובשמו המלא: **Slavs!: Thinking About the Longstanding Problems of Virtue and Happiness**) הוא מחזה מאת טוני קושניר מ-1994, המתרחש בברית המועצות המתפוררת, במהלך לידתה המחודשת כאוסף של מדינות עצמאיות. ההצגה כוללת ארבע מערכות, המתרחשות בין השנים 1985 ל-1992. ההצגה עלתה לראשונה ב בלואיוויל, קנטקי ב-8 במרץ 1994. מאוחר יותר עברה ל- בניו יורק ב-12 בדצמבר 1994, בהפקה בהשתתפות זוכת פרס האוסקר מריסה טומיי ומישה ברטון.

## תקציר העלילה
העלילה מתחילה במוסקבה, מרץ 1985, כאשר מיכאיל גורבצ'וב מחליף את קונסטנטין צ'רניינקו בתפקיד המזכיר הכללי של המפלגה הקומוניסטית של ברית המועצות.

קתרינה היא מאבטחת לסבית נמרצת במתקן ארכיון סובייטי המחזיק את מוחם של מנהיגי ברית המועצות המנוחים. פופולטיפוב, בכיר בממשל הסובייטי אשר השיג לה את העבודה במתקן, מנסה לחזר אחריה. לרוע מזלו של פופוליטפוב, היא כבר מאוהבת באונקולוגית בונפילה, צאצאית של אחד מאבות המהפכה.

סרג' הוא בולשביק שהאובססיה שלו לעתיד מביאה לתוצאות קטלניות. וודיה היא נערה צעירה שמתה מהרעלת פסולת גרעינית. היא מופיעה שוב בשנת 1992 בסיביר, אך הפעם חיה ואילמת. בסיביר, קתרינה ובונפילה מתמודדות עם הנפולת ועם הסבל האנושי שנגרם מהפסולת הגרעינית. רודנט, ביורוקרט לא אינטליגנטי במיוחד, נשלח גם הוא למשימת רצון טוב למען המדינה, ומתמודד עם מצוקותיהן של וודיה האילמת ואמה הזועמת.

## הפקת ניו יורק המקורית
### שחקנים ודמויות

### צוות

## תגובות וביקורות
הפקת ניו יורק המקורית של המחזה זכתה לביקורות חיוביות מצד וינסנט קנבי מהניו יורק טיימס, שכתב כי המחזה הוא "יצירה של דמיון מבריק וחסר מנוחה". קנבי שיבח את קושנר, על דבריו ה"מסנוורים, עוקצניים ומעוררי צחוק בבטן", וכן את הופעתה המדהימה של טומיי.

המגזין ניו יורק שיבח את הופעותיהם של ג'וזף וייסמן (פרלפסריאנוב) ומישה ברטון (וודיה דומיק), עליה נכתב שהיא "ילדה קטנה וחמודה, המפגינה קסם מושלם אפילו במתן רטוריקה מופרזת מדי שקושנר משמיע לכולם". המגזין ציין לחיוב גם את עיצוב התפאורה של .

## הוצאה לאור
המחזה יצא לאור על ידי  כחלק מאוסף מחזות מאת טוני קושנר.

## הערות שוליים

קטגוריה:יצירות משנת 1994
קטגוריה:מחזות להט"ב
קטגוריה:מחזות טוני קושנר
אורה גוד קאט

**אורה גוד קאט** (באנגלית: **ORA Good Cat**; קרויה גם **אורה ההאומאו או אורה 03**) היא מכונית חשמלית במרכב האצ'בק, בעלת חמישה מקומות ישיבה, שמיוצרת על ידי אורה חברת הבת של גרייט וול מוטורס משנת 2020. היא נחשפה בסין ב-24 ביולי 2020. העיצוב הוא רטרו.

בסין היא משווקת תחת השם **ההאומאו** אך מספטמבר 2021 משווקת גם באירופה תחת השם **פאנקי קאט**. החל מ-2024 משווקת בשם 03

## מפרט טכני
היא כוללת מנוע חשמלי המספק 143 כ"ס או 171 כ"ס בדגם ה-GT, סוללת ליתיום-יון בקיבולת 46.0 או 47.8 קוט"ש המספקת 401 ק"מ או סוללה בקיבולת 59.1 קוט"ש המאפשרת טווח נסיעה של 480 או 501 ק"מ בדגם ה-GT.

## קישורים חיצוניים

* 

## הערות שוליים

ג
קטגוריה:מכוניות משפחתיות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2020
קטגוריה:מכוניות חשמליות
I Got You (שיר של ביבי רקסה)

"**I Got You**" (בעברית: "**תפסתי אותך**") הוא שיר שהוקלט על ידי הזמרת-יוצרת האמריקאית ביבי רקסה, מתוך המיני-אלבום השני שלה, *[[All Your Fault: Pt. 1]]*. השיר יצא לאור ב-28 באוקטובר 2016, על ידי חברת התקליטים האחים וורנר, כסינגל המוביל מתוך המיני-אלבום. הוא הופק על ידי צוות המפיקים קפטן קאטס.

השיר הגיע למקום הרביעי במצעד הרשמי של חברת המדינות.

## רקע וכתיבה
"I Got You" הוא שיר פופ, וטרופיקל האוס, שנכתב בסולם של לה מינור, בקצב של 98 פעימות בדקה. רוב השיר עוקב אחר התקדמות האקורדים של Am–C–F–G–Am. הגשר המוזיקלי בשיר עוקב אחר רצף האקורדים של F–C–G–F–C–G–Dm–Em–F. רקסה ביצעה אותו בפעם הראשונה בטקס פרסי המוזיקה של MTV אירופה ב-6 בנובמבר 2016.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-325 מיליון השמעות.

## וידאו קליפ
הווידאו קליפ הרשמי של השיר פורסם ב-6 בינואר 2017 בערוץ היוטיוב של ביבי רקסה. הוא בוים במקור על ידי במאי הווידאו קליפים האמריקאי דייב מאיירס, אך לאור העובדה שהוא היה "חושפני" ו"מפורש" מדי, החליטה רקסה לגנוז אותו; על כך סיפרה בריאיון עם רדיו *DJ*. לבסוף, בוים וידאו קליפ חדש שגם פורסם בהמשך.

נכון לספטמבר 2021, מונה הצפיות של הקליפ עומד על למעלה מ-345 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי יעקב כשר
קטגוריה:סינגלים בהוצאת וורנר רקורדס
הג'יגולו הלבן

**הג'יגולו הלבן** (באנגלית: **Hustler White**) הוא סרט -קומדיה שחורה-סאיטרית משנת 1996, העוסק בהומוסקסואלים העוסקים בזנות גברית ב שב, קליפורניה, ובלקוחותיהם. את הסרט כתבו וביימו ברוס לה ברוס ו ומככבים בו טוני וורד ולה ברוס. בנוסף להיותו שייך לזרם הקולנוע הקווירי החדש, הסרט הוא הומאז' לקולנוע ההוליוודי הקלאסי. בסרט מופיעים גם ,  ו.

עלילת הסרט מזכירה את זו של שדרות סאנסט, אולם מעבירה את זירת ההתרחשות מאחורי הקלעים של תעשיית הקולנוע ההוליוודי הקלאסי אל עולם הזנות הגברית ותעשיית הפורנו המודרניים. הסרט, כמו כל יצירותיו של לה ברוס, כולל סצנות מין מפורשות בהן סצנת סקס שנויה במחלוקת הכוללת גבר קטוע רגל. הבמאי-השותף ריק קסטרו ליהק לסרט שחקנים חובבים, חלקם עסקו בעבר בדוגמנות ובזנות, בהם טוני וורד. הם גם השתמשו בבתיהם האמיתיים כאתרי צילום.

חלקים מהסרט מופיעים בוידאו קליפ של השיר "Misogyny" בביצוע להקת הרוק הקנדית , שהופיעה בערוץ  בשנות התשעים.

## תקציר העלילה
הסרט מתחיל עם **מונטי וורד** (טוני וורד), זונה ממין זכר, שנמצא מת בג'קוזי. לאחר מכן, בוויס אובר, מונטי מתאר את הנסיבות שהובילו למותו (זאת כהומאז' לפתיחת הסרט "שדרות סאנסט").

**יורגן אנגר** (ברוס לה ברוס), סופר מאירופה, מגיע לקליפורניה לצורך תחקיר שהוא עורך לספר העוסק בזנות גברית ופורנוגרפיה בהוליווד. תוך כדי סיור ב, הוא פוגש את מונטי המסתובב ברחוב והוא מתאהב בו. לאורך כל הסרט אנו נחשפים אל היבטים שונים של חייו של מונטי, הכוללים מפגשים מיניים מזדמנים רבים. יורגן מחזר ללא הצלחה אחרי מונטי, אך לבסוף מונטי מגיע אל דירתו של יורגן. שם, מונטי מחליק על סבון ומאבד את הכרתו בתוך ג'קוזי. יורגן מוצא אותו ומוציא אותו מהמים בעודו סבור שמונטי מת. הוא מביא אותו לחוף הים כדי לזרוק את גופתו אל תוך הים, אבל מונטי מתעורר. בסופו של דבר, השניים רצים יד ביד על החוף.

## שחקנים ודמויות

## קישורים חיצוניים

## הערות שוליים

קטגוריה:זנות גברית בקולנוע
קטגוריה:סרטי 1996
קטגוריה:סרטי ברוס לה ברוס
קטגוריה:סרטי דרמה גרמניים
קטגוריה:סרטי להט"ב גרמניים
קטגוריה:סרטי להט"ב קנדיים
קטגוריה:סרטים באנגלית
קטגוריה:סרטים גרמניים
קטגוריה:סרטים על פורנוגרפיה
קטגוריה:סרטים פורנוגרפיים
קטגוריה:סרטים קנדיים
קטגוריה:סרטים על קטועי גפיים
אוליבר גלסנר

**אוליבר גלסנר** (בגרמנית: **Oliver Glasner**; נולד ב-28 באוגוסט 1974) הוא כדורגלן עבר ומאמן כדורגל אוסטרי המאמן את קבוצת קריסטל פאלאס מהפרמייר ליג.

## קריירת משחק
משנת 1995 ועד שנת 2011 שיחק גלסנר ברציפות בריד מהבונדסליגה האוסטרית (מלבד עונת השאלה לא מוצלחת בל.א.ס.ק. לינץ), כשהוא עורך במדיה 570 הופעות, עד שבאוגוסט 2011 פרש ממשחק פעיל בשל דימום מוחי.

## קריירת אימון
בשנת 2012 הצטרף לצוות המקצועי של רד בול זלצבורג, וביולי 2012 לעוזר מאמן הקבוצה הבכירה, רוג'ר שמידט.

במאי 2014 מונה למאמנה של קבוצת נעוריו, ריד, מהבונדסליגה האוסטרית. במאי 2015 עזב את הקבוצה.

ביולי 2015 מונה למאמן ל.א.ס.ק. לינץ, ששיחקה בליגה האוסטרית השנייה, ובתום עונת 2016/2017 העפיל עימה לליגה הבכירה.

לאור הצלחתו הרבה בל.א.ס.ק., ביולי 2019 הוא מונה למאמנה של וולפסבורג מהבונדסליגה.

במאי 2021 הפך למאמנה של איינטרכט פרנקפורט מהבונדסליגה, וחתם על חוזה לשלוש עונות.

בעונתו הראשונה בקבוצה זכתה הקבוצה בליגה האירופית, לראשונה מאז 1980. בגמר ניצחה הקבוצה את ריינג'רס הסקוטית בדו-קרב פנדלים. בבונדסליגה הקבוצה סיימה במקום ה-11, ובגביע הגרמני הודחה עוד בסיבוב הראשון על ידי וולדהוף מנהיים. בעונה שלאחר מכן סיימה הקבוצה במקום השביעי בליגה, ובליגת האלופות הצליחה להעפיל עד לשלב שמינית הגמר, בו הודחה על ידי נאפולי. הקבוצה הגיעה גם לגמר הגביע הגרמני, בו הפסידה 0–2 לר.ב. לייפציג. בתום העונה שוחרר גלסנר מהמועדון.

ב-19 בפברואר 2024 מונה למאמנה של קריסטל פאלאס מהפרמייר ליג. בסיום העונה סיימה הקבוצה במקום העשירי ובחלק העליון של הטבלה בפעם השנייה בלבד בעידן הפרמייר ליג.

ב-17 במאי 2025 זכה עם הקבוצה בגביע ה-FA הראשון בתולדות המועדון והתואר הראשון בכלל. באוגוסט של אותה השנה זכה עם הקבוצה גם במגן הקהילה לאחר ניצחון על ליברפול.

## חיים אישיים
בשנת 2006 השלים גלסנר תואר ראשון במנהל עסקים באוניברסיטת האגן.

## תארים

### כשחקן
;ריד
* הגביע האוסטרי: 1997/1998, 2010/2011

### כמאמן
;איינטרכט פרנקפורט
* הליגה האירופית: 2021/2022
**[[קריסטל פאלאס]]**

* הגביע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:כדורגלני ריד
קטגוריה:כדורגלני ל.א.ס.ק. לינץ
קטגוריה:זלצבורג: כדורגלנים
קטגוריה:מאמני כדורגל אוסטרים
קטגוריה:מאמני וולפסבורג
קטגוריה:מאמני איינטרכט פרנקפורט
קטגוריה:מאמני קריסטל פאלאס
קטגוריה:אוסטרים שנולדו ב-1974
דייב מאיירס (במאי)

**דייוויד צ'ארלס מאיירס** (נולד ב-19 באוקטובר 1972) הוא במאי וידאו קליפים, פרסומות וקולנוע אמריקאי.

## ביוגרפיה
דייב מאיירס, שנולד וגדל בברקלי, קליפורניה, פיתח את אהבתו לקולנוע בעודו עבד בקולנוע המקומי "לנדמרק" בגיל 17. לאחר שסיים את לימודיו בתיכון ברקלי, למד באוניברסיטת לויולה מרימאונט, שם למד הפקת סרטים ופילוסופיה.

## קריירה
לאחר שסיים את לימודיו באוניברסיטת לויולה מרימאונט, מאיירס עבד במערכות האולפן בפרמאונט ופוקס לפני שצילם את הקליפ הראשון שלו עבור קבוצת הראפ The Whoridas.

בהשראת פגישה מקרית עם הבמאי גאס ואן סנט, מאיירס הרחיק את המיקוד שלו מצילום סרטים עלילתיים לבימוי וידאו קליפים. הוא ביים יותר מ-200 קליפים לכמה מהמוזיקאים הפופולריים ביותר בתעשיית המוזיקה. עבודתו הביאה לכך שהוא קיבל עשרות מועמדויות בטקסי פרסים שונים, כולל 12 פרסי הווידאו קליפים של MTV בשנים: 2003, 2011, 2017 ו-2018 בקטגוריית "קליפ השנה". בשנת 2006 זכה בפרס גראמי בקטגוריית "הווידאו קליפ הטוב ביותר" על הבימוי המשותף של "Lose Control" של מיסי אליוט.

בשנת 1999 ביים דייב את סרט הקומדיה של אדי גריפין, "טיפשי" וב-2007 ביים את הגרסה המחודשת של "הטרמפיסט", שהופק על ידי הבמאי מייקל ביי.

מאיירס משתף פעולה לעיתים קרובות עם אריאנה גרנדה, קייטי פרי, מיסי אליוט ופינק.

## פילמוגרפיה
### סרטים

### וידאו קליפים

## פרסים ומועמדויות

## קישורים חיצוניים
* 

## ביאורים

## הערות שוליים

קטגוריה:במאים אמריקאים
קטגוריה:במאי וידאו קליפים אמריקאים
קטגוריה:זוכי פרס גראמי
קטגוריה:בוגרי אוניברסיטת לויולה מרימאונט
קטגוריה:אמריקאים שנולדו ב-1972
אורס פישר

**אורס פישר** (בגרמנית: **Urs Fischer**; נולד ב-20 בפברואר 1966) הוא כדורגלן עבר שווייצרי ומאמן כדורגל בהווה המאמן את מיינץ 05 מהבונדסליגה.

## קריירת משחק
פישר שיחק בליגת העל השווייצרית במהלך 19 עונות, בהן ערך 545 הופעות ליגה במדי פ.צ. ציריך וסנט גאלן (שבשתיהן שימש כקפטן, והוא שיאן ההופעות בליגה בכל הזמנים. במהלך שנותיו כשחקן זכה רק פעם אחת בתואר, כשזכה עם פ.צ. ציריך בגביע השווייצרי בעונת 1999/2000.

בין השנים 1989–1991 הוא ערך ארבע הופעות במדי נבחרת שווייץ, תחת המאמן אולי שטיליקה.

## קריירת אימון
לאחר שפרש ממשחק פעיל, החל פישר לאמן את מחלקות הנוער השונות של פ.צ. ציריך, ואף שימש כעוזר מאמן הקבוצה הבכירה. באפריל 2010 הוא מונה למאמן זמני, ולאחר מכן הפך למאמן הקבוע של הקבוצה הבכירה. הוא פוטר מתפקידו ב-12 במרץ 2012.

מ-1 בינואר 2013 עד ליוני 2015 שימש כמאמנה של תון.

ביוני 2015 מונה למאמנה של פ.צ. בזל מליגת העל השווייצרית, וחתם על חוזה לשנתיים. באפריל 2017 הודיעה הנהלת המועדון כי לא תאריך את חוזהו של פישר, אף על פי שזכה עם הקבוצה בשתי אליפויות רצופות.

ביוני 2018 מונה למאמנה של אוניון ברלין מהבונדסליגה השנייה. בתום עונתו הראשונה במועדון, הצליח פישר להעפיל עם הקבוצה לבונדסליגה הראשונה לראשונה בהיסטוריה שלה. בדצמבר 2020 האריך את חוזהו במועדון עד ליוני 2023. בתום עונת 2020/2021 סיימה הקבוצה במקום השביעי בטבלה, והעפילה לשלב הפלייאוף של הקונפרנס ליג. בעונת 2022/2023 סיימה אוניון תחת פישר במקום הרביעי והעפילה לראשונה בתולדותיה לליגת האלופות.

ב-15 בנובמבר 2023 עזב פישר את תפקידו כמאמן אוניון ברלין, כאשר הקבוצה נמצאת במקום האחרון בבונדסליגה.

## תארים
;כשחקן:

;פ.צ. ציריך
* הגביע השווייצרי (1): 1999/2000

;כמאמן:
;פ.צ. בזל
* אליפות שווייץ (2): 2015/2016, 2016/2017
* הגביע השווייצרי (1): 2016/2017

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:מאמני כדורגל שווייצרים
קטגוריה:כדורגלני פ.צ. ציריך
קטגוריה:כדורגלני סנט גאלן
קטגוריה:מאמני פ.צ. ציריך
קטגוריה:מאמני פ.צ. בזל
קטגוריה:מאמני אוניון ברלין
קטגוריה:מאמני מיינץ 05
קטגוריה:שווייצרים שנולדו ב-1966
Where Are You Now

"**Where Are You Now**" הוא סינגל של ההמפיק המוזיקלי הבלגי, Lost Frequencies, בשיתוף פעולה עם הזמר הבריטי, קאלום סקוט. הסינגל יצא, על ידי אפיק אמסטרדם, ב-30 ביולי 2021. השיר נכתב על ידי דאג לונדברג, יואקים בו פרסון, מייקל פטריק קלי, סבסטיאן ארמן ו-Lost Frequencies, והופק על ידי Lost Frequencies ולורנה בלאקווד.

נכון לאוקטובר 2021, הסינגל הושמע למעלה מ-71 מיליון פעמים בספוטיפיי.

## וידאו קליפ
הווידאו קליפ של הסינגל, שבויים על ידי ברט דה ווס, יצא ב-18 באוגוסט 2021. נכון לאוקטובר 2021, הווידאו קליפ נצפה למעלה מ-7 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קאלום סקוט
קטגוריה:שירים באנגלית
קטגוריה:סינגלים שהגיעו למקום הראשון בפולין
טרנסנטמאריה

**טרנסנטמאריה** (בהונגרית: **Tarnaszentmária**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
## גאוגרפיה
כמו יישובים רבים באירופה גם בטרנסנטמאריה מספר התושבים נמצא בירידה. כך, בשנת 1990 היה מספר התושבים 396 ובשנת 2021 רק 219 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1325.

יהודים חיו בטרנסנטמאריה ובמפקדים שונים נרשם שהיו בכפר 25 יהודים בשנת 1880 ו-33 בשנת 1910. יהודים מהכפר נרצחו בשואת יהודי הונגריה

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ורפלט

**ורפלט** (בהונגרית: **Verpelét**, ביידיש: ווערפעלעט) היא עיר במחוז הווש שבצפון מזרח הונגריה.

כמו יישובים רבים באירופה, גם אוכלוסיית ורפלט קטנה עם השנים. כך, בשנת 1990 היו בעיר 3,928 תושבים ובשנת 2023 רק 3,709 תושבים.

הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2013

ממוזער|בית הקברות היהודי בורפלט

## יהודי ורפלט

יהודים התיישבו בורפלט בסוף המאה ה-18. רובם היו סוחרים ובעלי מלאכה, מיעוטם היו בעלי כרמים ויצרני יין ואחדים היו בעלי אחוזות.

הקהילה היהודית התארגנה בשנת 1800 והקימה חברה קדישא, אגודת נשים, חברת גמילות חסדים ומוסדות חינוך. בית הכנסת נבנה בשנת 1870. קהילת ורפלט השתייכה לזרם האורתודוקסי, ומשנת 1885 היו מסופחים אליה יהודים מכפרי הסביבה כמו יהודי וץ'.

יהודי ורפלט נשדדו ונבזזו גם בעת המהפכה הקומוניסטית שהתחוללה בהונגריה אחרי מלחמת העולם הראשונה (בשנת 1918) וגם מידי לאומנים ימניים ("הטרור הלבן"). באותה עת נשדדו גם תשמישי הקדושה מבית הכנסת וארכיון הקהילה הושמד.

בשנת 1922 היה רבה של ורפלט הרב יוסף אשר פולק ועמד בראש הישיבה המקומית,
 אצלו למד בין היתר גם הרב יוחנן סופר. לאחר השואה והשמדת הקהילה עם הישיבה שבה, הוקם איגוד תלמידי ישיבת ורפלט.

במסגרת חובת עבודת כפייה שהטילה ממשלת הונגריה הפרו-גרמנית על היהודים אחרי פרוץ מלחמת העולם השנייה, נלקחו גם גברים יהודים מורפלט. בשנת 1942 נשלחו כ-30 צעירים לעבודות ביצורים ושירותים כ"שרות עזר" לצבא ההונגרי שלחם לצד הגרמנים בחזית אוקראינה, שם נספו רובם.

במאי 1944, אחרי כניסת הצבא הגרמני להונגריה, הועברו יהודי ורפלט למכרות פחם באזור, שם רוכזו בגטו עם יהודים נוספים תושבי הכפרים הסמוכים. בגטו שרר מחסור במזון ובתרופות. בליל חג השבועות, הוסעו כל הגברים בני 48 ומטה להטוון ומשם למחנה ההשמדה אושוויץ. השאר הובאו ב-11 ביוני לקרצ'נד, ומשם שולחו למחנה ההשמדה אושוויץ.

אחרי המלחמה חזרו לורפלט כמה ניצולים מהמחנות. בשנת 1948 הם הקימו גלעד לזכר 80 יהודי העיירה שניספו בשואה. ובשנת 1965 נותרה במקום רק משפחה יהודית אחת.

בדף הקהילה ממפקד קהילות הונגריה כתבו התושבים שבקהילה חיים 87 חברים, ורב המקום הוא יוסף פולק.

## לקריאה נוספת
* ורפלט בפנקס הקהילות הונגריה, עמוד 286
* ורפלט, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 158–159. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* ורפלט באתר קברי צדיקים
* בית הכנסת העתיק ורפלט
* בית הקברות היהודי בורפלט

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
Rhythm Inside

"**Rhythm Inside**" הוא סינגל של הזמר-יוצר הבריטי, קאלום סקוט. הסינגל יצא, על ידי קפיטול רקורדס, ב-25 בנובמבר 2016, כסינגל המקורי הראשון שלו, לאחר הוצאת גרסת כיסוי לשיר "Dancing on My Own" של הזמרת השוודית, רובין, והסינגל הראשון מתוך אלבום האולפן הראשון שלו, *Only Human*.

נכון לספטמבר 2021, הסינגל הושמע למעלה מ-34 מיליון פעמים בספוטיפיי.

## וידאו קליפ
הווידאו קליפ יצא ב-18 בינואר 2017 בערוץ היוטיוב של הזמר. הווידאו קליפ בוים על ידי הבמאי הבריטי, הווארד גרינהול, וצולם בבריטניה. הסרטון "לוכד את ההתרגשות ואת חוסר הוודאות של רומנטיקה חדשה" ו-"רואה את קאלום מוקף בזוגות החולקים מבט אוהב וחיבוק חם". נכון לספטמבר 2021, הווידאו קליפ נצפה למעלה מ-11 מיליון פעמים.

## ביקורת
טיילור וות'רבי, מבילבורד, אמר כי השיר "אופטימי יותר מגרסת הכיסוי של 'Dancing on My Own' של סקוט" ו-"מביא קצת יותר אושר לקטלוג שלו". עורכי ספוטיפיי מאותו מגזין אמרו כי השיר "עוקב אחר [Dancing on My Own] בצורה דומה לסטיילינג הקולי שאליו למדנו לאהוב את קאלום, ואווירת הפופ רוק הרכה של השיר מזכירה לנו לדקה את הטווח המפורסם שלו כזמר רב תכליתי תוך כדי שהוא מדגיש את קסמו כרומנטיקן מלא תקווה". ריאן אמאטו, מ-*The Daily Campus*, אמר כי השיר "לוכד את הסאונד המושפע של סקוט [והוא] צעד גדול מהשיר שהעמיד אותו באור הזרקורים". ניק בארנס, מ-*Unreality TV*, אמר כי השיר "קליט לא פחות מהגרסה של סקוט ל-'Dancing on My Own'". באופן דומה, דייוויד וואט, מ-*All-Noise*, אמר כי השיר היא רצועה "טובה וקליטה".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קאלום סקוט
קטגוריה:שירים באנגלית
קטגוריה:שירים שנכתבו על ידי פרייזר טי. סמית'
קטגוריה:וידאו קליפים שבוימו על ידי הווארד גרינהול
קטגוריה:בלדות פופ
קטגוריה:סינגלים בהוצאת קפיטול רקורדס
ריקרדו פפי

**ריקרדו דניאל פפי** (באנגלית: **Ricardo Daniel Pepi**; נולד ב-9 בינואר 2003) הוא כדורגלן אמריקאי המשחק בעמדת החלוץ בפ.ס.וו. איינדהובן ובנבחרת ארצות הברית.

## קריירה
פפי נולד באל פאסו שבטקסס למשפחה ממוצא מקסיקני, וגדל בסן אליזריו הסמוכה. בגיל 13 הוא אותר על ידי סקאוט של דאלאס, והצטרף למחלקת הנוער של המועדון.

ב-8 בדצמבר 2018 הוא הפך להחתמה הראשונה של מועדון הכדורגל צפון טקסס , קבוצת המילואים של דאלאס שמשחקת בליגה האמריקאית השלישית. הוא ערך את הופעת הבכורה שלו בקבוצה ב-30 במרץ 2019, וכבש שלושער.

ב-11 ביוני 2019 הושאל לקבוצה הבכירה למשחקי גביע ארצות הברית הפתוח, ויום למחרת ערך את הופעת הבכורה שלו בקבוצה.

ב-21 ביוני 2019 עבר לצמיתות לקבוצת הבוגרים, וכבר למחרת ערך את הופעת הבכורה שלו ב-MLS, כשעלה כמחליף בדקה ה-84 בניצחון קבוצתו 3–0 על טורונטו.

ב-27 במרץ 2020 כבש את שער הבכורה שלו בליגה, כשכבש את שער השוויון בדקה ה-96 בתיקו 2–2 עם מונטריאול.

ב-24 ביולי 2021 כבש שלושער בניצחונה של קבוצתו 4–0 על לוס אנג'לס גלאקסי, והפך לשחקן הצעיר ביותר שכובש שלושער ב-MLS.

ב-4 באוגוסט 2021 נבחר להשתתף במשחק האולסטאר של ה-MLS נגד האולסטאר של ליגת העל המקסיקנית. במשחק, שנערך ב-25 באוגוסט, נכנס פפי למגרש כמחליף, ובמהלך בעיטות ההכרעה כבש את הבעיטה המנצחת עבור קבוצתו.

ב-3 בינואר 2022 חתם באאוגסבורג מהבונדלסיגה עבור 20 מיליון דולר. ב-8 בינואר ערך הופעת בכורה בהפסד 1–3 להופנהיים.

ב-31 באוגוסט 2022 הושאל לחרונינגן. ב-11 בספטמבר ערך את הופעתו הבכורה בניצחון 1-0 על קמבור. ב-17 בספטמבר כבש את שערו הראשון בהפסד 2-1 לספרטה רוטרדם.

ב-7 ביולי 2023 חתם לחמש שנים בפ.ס.וו. איינדהובן.

### קריירת נבחרות
פפי היה זכאי לשחק גם עבור נבחרות ארצות הברית וגם עבור נבחרות מקסיקו, ואף השתתף באימוני הנבחרות הצעירות של שתי המדינות.

באפריל 2019 החל לשחק עבור נבחרת ארצות הברית עד גיל 17, תחת המאמן רפאל ויקי.

ב-26 באוגוסט 2021 זומן על ידי המאמן גרג ברהאלטר לסגל הנבחרת הבוגרת לקראת משחקי מוקדמות מונדיאל 2022. ב-8 בספטמבר 2021 ערך את הופעת הבכורה שלו בנבחרת במשחק נגד , בו כבש שער בכורה ובישל שניים נוספים בניצחון נבחרתו 4–1. ב-8 באוקטובר 2021 ערך את הופעתו השנייה בנבחרת, בה כבש צמד בניצחון 2–0 על .

## תארים
**פ.ס.וו. איינדהובן**

* אליפות הולנד: 2023/2024, 2024/2025
* מגן יוהאן קרויף: 2023, 2025 

**נבחרת ארצות הברית**

* ליגת האומות של CONCACAF: 2022/2023, 2023/2024

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:טקסס: כדורגלנים
קטגוריה:כדורגלני דאלאס
קטגוריה:כדורגלני אאוגסבורג
קטגוריה:כדורגלני חרונינגן
קטגוריה:כדורגלני פ.ס.וו. איינדהובן
קטגוריה:כדורגלני קופה אמריקה 2024
קטגוריה:כדורגלני נבחרת ארצות הברית
קטגוריה:אמריקאים ממוצא מקסיקני
קטגוריה:ספורטאים אמריקאים בגרמניה
קטגוריה:ספורטאים אמריקאים בהולנד
קטגוריה:אמריקאים שנולדו ב-2003
מוחמד קמארה (כדורגלן מאלי)

**מוחמד קמארה** (בצרפתית: **Mohamed Camara**; נולד ב-6 בינואר 2000 בבמקו שבמאלי) הוא כדורגלן מאלי המשחק בעמדת הקשר בקבוצת אל סאד מליגת העל הקטרית ובנבחרת מאלי.

## קריירת מועדונים
קמארה נולד בבמקו שבמאלי, והחל את הקריירה המקצוענית שלו בריאל במקו המקומית. בשנת 2018 עבר לליפרינג מליגת המשנה האוסטרית.

ב-8 בינואר 2019 הושאל קמארה להארטברג למשך חצי עונה. ב-30 במרץ ערך את הופעת הבכורה שלו במועדון, בהפסד 2-0 לוואקר אינסברוק במסגרת המחזור ה-23 בליגה לעונת . הוא ערך שבע הופעות ליגה במועדון.

ב-1 ביולי 2019 חתם קמארה ברד בול זלצבורג מהבונדסליגה האוסטרית. ב-28 בפברואר 2021 הושעה קמארה למשך שלושה חודשים על-ידי אופ"א לאחר שנכשל בבדיקת סמים.

ב-14 באוגוסט 2022 חתם במונקו תמורת 15 מיליון אירו.

## קריירה בינלאומית
ב-13 באוקטובר 2019 ערך קמארה את הופעת הבכורה שלו בנבחרת מאלי, בהפסד 2-1 לנבחרת דרום אפריקה במשחק ידידות. ב-17 בנובמבר הבקיע את שער הבכורה שלו בנבחרת, בניצחון 2-0 על נבחרת צ'אד במסגרת מוקדמות גביע אפריקה לאומות 2021.

נכלל בסגל נבחרת מאלי לטורניר גביע אפריקה לאומות 2023.

## תארים
;רד בול זלצבורג
* אליפות אוסטריה (3): 2019/2020, 2020/2021, 2021/2022
* הגביע האוסטרי (3): 2019/2020, 2020/2021, 2021/2022

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני מונקו
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים באוסטריה
קטגוריה:ספורטאים מאלים בצרפת
קטגוריה:מאלים שנולדו ב-2000